
1444 ΛΕΥΚΩΣΙΑ

   ΚΥΠΡΙΑΚΗ ΔΗΜΟΚΡΑΤΙΑ 	
  		

	
9 Σεπτεμβρίου, 2026

ΔΕΛΤΙΟ ΤΥΠΟΥ  

ΣΤΑΤΙΣΤΙΚΕΣ ΕΞΩΤΕΡΙΚΟΥ ΕΜΠΟΡΙΟΥ:
ΠΡΟΚΑΤΑΡΚΤΙΚΑ ΣΤΟΙΧΕΙΑ ΙΟΥΛΙΟΥ 2026 ΚΑΙ 
ΤΕΛΙΚΑ ΣΤΟΙΧΕΙΑ ΙΟΥΝΙΟΥ 2026 

Ιούλιος 2026, Προκαταρκτικά Στοιχεία

Οι συνολικές εισαγωγές αγαθών τον Ιούλιο του 2026 ανήλθαν στα €1.609,4 εκ. σε σύγκριση με €1.310,9 εκ. τον Ιούλιο του 2025, καταγράφοντας αύξηση 22,8% (Πίνακας). Οι εισαγωγές από άλλα Κράτη Μέλη της ΕΕ ανήλθαν σε €787,8 εκ. και οι εισαγωγές από τρίτες χώρες σε €821,6 εκ. σε σύγκριση με €745,7 εκ. και €565,2 εκ. αντίστοιχα τον Ιούλιο του 2025 (Διάγραμμα 1). Οι εισαγωγές τον Ιούλιο του 2026 περιλαμβάνουν τη μεταβίβαση οικονομικής ιδιοκτησίας πλοίων, συνολικής αξίας €136,1 εκ. έναντι €23,4 εκ. τον Ιούλιο του 2025.

Οι συνολικές εξαγωγές αγαθών τον Ιούλιο 2026 ανήλθαν στα €666,8 εκ. σε σύγκριση με €567,1 εκ. τον Ιούλιο του 2025, σημειώνοντας αύξηση 17,6% (Πίνακας). Οι εξαγωγές προς άλλα Κράτη Μέλη της ΕΕ ανήλθαν σε €127,8 εκ. και οι εξαγωγές προς τρίτες χώρες σε €539,0 εκ., σε σύγκριση με €173,5 εκ. και €393,6 εκ. αντίστοιχα τον Ιούλιο του 2025 (Διάγραμμα 1). Οι εξαγωγές τον Ιούλιο του 2026 περιλαμβάνουν τη μεταβίβαση οικονομικής ιδιοκτησίας πλοίων, συνολικής αξίας €35,3 εκ. έναντι €89,9 εκ. τον Ιούλιο 2025.

Οι συνολικές εισαγωγές αγαθών για την περίοδο Ιανουαρίου–Ιουλίου 2026 ανήλθαν στα €8.928,7 εκ. σε σύγκριση με €8.016,2 εκ. για την περίοδο Ιανουαρίου–Ιουλίου 2025, σημειώνοντας αύξηση 11,4%. Οι συνολικές εξαγωγές αγαθών για την περίοδο Ιανουαρίου–Ιουλίου 2026 ανήλθαν στα €3.308,6 εκ. σε σύγκριση με €3.217,3 εκ. για την περίοδο Ιανουαρίου–Ιουλίου 2025, σημειώνοντας αύξηση 2,8%. Το έλλειμμα του εμπορικού ισοζυγίου ανήλθε στα €5.620,1 εκ. για την περίοδο Ιανουαρίου–Ιουλίου 2026 σε σύγκριση με €4.798,9 εκ. την αντίστοιχη περίοδο του 2025. 

Ιούνιος 2026, Τελικά Στοιχεία

Οι συνολικές εισαγωγές αγαθών ανήλθαν στα €1.311,8 εκ. τον Ιούνιο 2026 σε σύγκριση με €1.152,2 εκ. τον Ιούνιο 2025, σημειώνοντας αύξηση 13,9%. (Πίνακας)
 
Οι εξαγωγές εγχώρια παραγόμενων προϊόντων, περιλαμβανομένων των προμηθειών πλοίων και αεροπλάνων, για τον Ιούνιο 2026 ανήλθαν στα €238,0 εκ. σε σύγκριση με €347,7 εκ. τον Ιούνιο 2025, καταγράφοντας μείωση 31,6%. 

Η αξία των εγχώριων εξαγωγών βιομηχανικών προϊόντων, εξαιρουμένων των προμηθειών πλοίων και αεροπλάνων, για τον Ιούνιο 2026 ανήλθε σε €228,1 εκ. σε σύγκριση με €336,9 εκ. τον Ιούνιο 2025. Η αξία των εγχώριων εξαγωγών γεωργικών προϊόντων, εξαιρουμένων των προμηθειών πλοίων και αεροπλάνων, για τον Ιούνιο 2026 ανήλθε στα €8,5 εκ. έναντι €9,7 εκ. τον Ιούνιο 2025. 

Οι εξαγωγές ξένων προϊόντων, περιλαμβανομένων των προμηθειών πλοίων και αεροπλάνων, για τον Ιούνιο 2026 ανήλθαν στα €225,2 εκ. σε σύγκριση με €166,4 εκ. τον Ιούνιο 2025, σημειώνοντας αύξηση 35,3%.

Οι κυριότερες κατηγορίες εξαγωγών εγχώρια παραγόμενων προϊόντων κατά την περίοδο Ιανουαρίου-Ιουνίου 2026 (εξαιρουμένων των προμηθειών σε πλοία και αεροσκάφη), ήταν τα ορυκτά καύσιμα και λάδια με αξία €858,7 εκ., το χαλλούμι με αξία €201,9 εκ. και τα φαρμακευτικά προϊόντα με αξία €179,8 εκ. (Διάγραμμα 2) 

Σημείωση: Η κατηγορία ‘Ορυκτά καύσιμα και λάδια’ αφορά προϊόντα τα οποία είχαν αρχικά εισαχθεί, έτυχαν επεξεργασίας και επανεξήχθησαν.

	Έτος και Μήνας
	 Συνολικές Εισαγωγές 
	     Συνολικές Εξαγωγές 

	
	             €000’ς
	                 €000’ς

	2026
	         
	           

	Ιούλιος
	         1.609.379
	      666.784

	Ιούνιος
	         1.311.841
	      463.177

	Μάιος
	         1.309.352
	      521.996

	Απρίλιος
	         1.376.686
	      385.661

	Μάρτιος
	         1.207.683
	      500.550

	Φεβρουάριος
	         1.120.333
	      244.769

	Ιανουάριος
	            993.385
	      525.659

	2025
	      13.866.998
	           5.580.995

	Δεκέμβριος
	         1.249.292
	      498.431

	Νοέμβριος
	         1.055.145
	      430.761

	Οκτώβριος
	         1.170.809
	      390.538

	Σεπτέμβριος
	         1.231.616       
	      497.383

	Αύγουστος
	         1.143.895
	               546.556

	Ιούλιος
	         1.310.875
	               567.063

	Ιούνιος
	         1.152.240
	               514.112

	Μάιος
	         1.070.065
	               327.648

	Απρίλιος
	         1.190.717
	               393.553

	Μάρτιος
	         1.084.757
	               475.020

	Φεβρουάριος
	         1.056.396
	               496.220

	Ιανουάριος
	         1.151.189
	               443.712

	Σημείωση: Τα στοιχεία εισαγωγών για τον μήνα Ιούνιο 2026 και τα στοιχεία εξαγωγών για τους μήνες Μάρτιο-Ιούνιο 2026 έχουν αναθεωρηθεί. Τα στοιχεία Ιουλίου 2026 είναι προκαταρκτικά.






















ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ


Στατιστική Αξία

Η στατιστική αξία είναι η αξία των αγαθών κατά τη στιγμή και στον τόπο όπου τα αγαθά διασχίζουν τα σύνορα της Κύπρου. 

Εγχώρια Παραγόμενα και Ξένα Προϊόντα

Εγχώρια παραγόμενα προϊόντα είναι τα εμπορεύματα που παράγονται εξ ολοκλήρου στην Κύπρο ή εμπορεύματα που παράχθηκαν σε άλλη χώρα αλλά πραγματοποιήθηκε εντός Κύπρου η τελευταία οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής. Προϊόντα τα οποία αρχικά είχαν εισαχθεί και έτυχαν επιδιόρθωσης ή άλλης μη σημαντικής διαδικασίας η οποία δεν τα αλλάζει ουσιαστικά, δεν καθορίζονται ως εγχώρια.
     
Ξένα προϊόντα είναι τα εμπορεύματα που παράχθηκαν σε άλλη χώρα εκτός Κύπρου και τα παράγωγα εμπορεύματα τα οποία έτυχαν σημαντικής επεξεργασίας σε χώρα εκτός Κύπρου η οποία τους απέδωσε την καταγωγή στην εν λόγω χώρα.

Εμπορικός Εταίρος

Οι  ενδοενωσιακές εξαγωγές και οι εξαγωγές προς τρίτες χώρες καταρτίζονται με βάση το Κράτος Μέλος της ΕΕ και τη χώρα τελικού προορισμού αντίστοιχα, δηλ. το τελευταίο κράτος στο οποίο, κατά τη στιγμή της εξαγωγής, είναι γνωστό ότι αποστέλλονται τα εμπορεύματα. 

Ως εμπορικός εταίρος για τις εισαγωγές από τρίτες χώρες νοείται η χώρα καταγωγής των εμπορευμάτων, δηλ. η χώρα στην οποία τα εμπορεύματα παράγονται εξ ολοκλήρου. Ένα εμπόρευμα, στην παραγωγή του οποίου εμπλέκονται δύο ή περισσότερες χώρες, κατάγεται από τη χώρα στην οποία συντελέστηκε η τελευταία, οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής. 

Ως εμπορικός εταίρος για τις ενδοενωσιακές εισαγωγές νοείται το Κράτος Μέλος προέλευσης των εμπορευμάτων. 

Το Ηνωμένο Βασίλειο περιλαμβάνεται στο εμπόριο με τρίτες χώρες. Οι εισαγωγές από το Ηνωμένο Βασίλειο καταγράφονται βάσει της χώρας προέλευσης μέχρι τις 31 Δεκεμβρίου 2020. Από τον Ιανουάριο 2021 και εντεύθεν, όσον αφορά το εμπόριο με τη Βόρειο Ιρλανδία οι εισαγωγές καταγράφονται βάσει της χώρας προέλευσης ενώ για το εμπόριο με το Ηνωμένο Βασίλειο (εξαιρουμένης της Βορείου Ιρλανδίας) οι εισαγωγές καταγράφονται βάσει της χώρας καταγωγής. Για αυτούς τους λόγους, τα στατιστικά στοιχεία εισαγωγών από το Ηνωμένο Βασίλειο δεν είναι απόλυτα συγκρίσιμα με αυτά των άλλων τρίτων χωρών, για τις περιόδους πριν και μετά το τέλος του 2020.


Για περισσότερες πληροφορίες: 
Πύλη Στατιστικής Υπηρεσίας, υπόθεμα Εξωτερικό Εμπόριο
CYSTAT-DB (Βάση Δεδομένων)
Εκδόσεις
Μεθοδολογικές Πληροφορίες

Επικοινωνία

